Februárban tovább csökkent a közfoglalkoztatásban részt vevők száma, a programért felelős Belügyminisztérium (BM) adatai szerint a második hónapban az átlagos létszám 117 831 fő volt, ami januárhoz képest 1,2 százalékos, tavaly februárhoz mérten pedig 23,6 százalékos csökkenés — írta meg a Világgazdaság. A 117,8 ezer főből 22,9 ezren Borsodban, 21,5 ezren Szabolcsban dolgoztak.

Emlékeztetnek: ennél alacsonyabb adatot utoljára 2014 májusában mértek – igaz, akkor csak egyetlen hónapra –, 113,6 ezer főre esett vissza a közfoglalkoztatottak száma, tartósan azonban a közmunkaprogramok 2013-as felfuttatása óta nem voltak ilyen kevesen a rendszerben.

A BM adatai szerint idén februárban 4953 fő lépett be a közmunkaprogramba, az új belépők kétharmada a hosszabb időtartalmú – akár 12 hónapos – programokba került. A lap szerint a rekordalacsony közfogalalkoztatásnak köszönhető, hogy az első két hónapban alig tizenkétmilliárd forintot költött­ a kormány közmunkaprogramokra.

Kiemelt kép: MTI / Varga György